**ОТЧЕТ ЗА ДЕЙНОСТТА**

**ЧИТАЛИЩЕТО ЗА ПЕРИОДА**

**01.01.2022Г. – 31.12.2022 Г.**

През отчетния период читалищното настоятелство работи в състав:

**С мандат: 14.06.2021г. – 14.06.2024г.**

**Председател:** Венцислав Александров

**Членове:** Десислава Димова, Борислава Ангелова, Борислава Тодорова, Даниела Ангелова

и Проверителна комисия в състав:

**С мандат: 14.06.2021г. – 14.06.2024г.**

**Председател:** Василина Милчева

**Членове:** Христиан Николов, Ели Николова

През отчетния период бяха проведени общо седем заседания на читалищното Настоятелството нанесени в протоколната книга.

На 11.03.2022г. беше проведено общо отчетно събрание.

И през 2022 година нашите

1. **ОСНОВНИ ЦЕЛИ БЯХА:**

* Отстояване на позициите на културно средище;
* Обогатяване на културния живот;
* Развитие на библиотечната дейност;
* Съхраняване на народните обичаи и традиции;
* Развитие и подпомагане на художественото творчество;
* Работа по проекти;
* Партниране с местното самоуправление за развитие на културните процеси.

1. **ПРИОРИТЕТНИТЕ НИ ЗАДАЧИ:**

* Уреждане и поддържане на общодостъпна библиотека;
* Работа в школи, формации, концерти, фестивали и младежки дейности;
* Прилагане на различни модели за подпомагане на местното културно развитие;
* Кандидатстване, разработване и реализиране на проекти.

Основна задача както и до сега е художествената самодейност. Чрез самодейните и художествено – творчески групи и състави читалището спомага за съхраняването на фолклорното ни наследство.

През периода януари – декември 2021г., в периодите, когато това беше възможно, в Читалището работиха следните художествени колективи:

* Младежки танцов състав с художествен ръководител Валентина Китова;
* Детски танцов състав с художествен ръководител Валентина Китова;
* Клуб за мегдански хора с художествен ръководител Валентина Китова;
* Женска певческа група с художествен ръководител Евгени Павлов;
* Школа за приложни изкуства с ръководител Ивана Лозанова.
* Клуб „Краезнание“.

Самодейците от Танцов състав „Локорско“, Детски танцов състав, Клуб за народни хора и Женска певческа група взеха участие в :

* МФФ „Гергьовско веселие“ кв. Кремиковци 2022;
* МФФ „Рила ни гледа“ гр. Дупница;
* „Танцуваме за България“ – концерт на Сдружението на танцовите дейци по повод 3 март;
* ФФ „Сеславска пролет“;

- Празник на Американо-английска академия град София, кв. Паначарево;

- ФФ „Да съхраним българското“ с. Церово, общ. Своге;

- Празник на шопския хумор в село Чепинци;

- Празник за Цветница в село Негован;

- Участие на ДТС в празник на село Чепинци;

- Участие на Клуб за мегдански хора в проект на културна организация „Таратанци“ за съхраняване и популяризиране на българските народни хора;

- Участие на Клуб за мегдански хора в празник на село Негован;

- Участие на ТС, ДТС и КНХ в XXII ФФ „При шопите в Казичене“;

- Участие на ДТС, КНХ и ТС „Локорско“ в представяне на албума на Евгения Милушева – солист в Мистерия на българските гласове“;

- Участие на ТС „Локорско“ и КНХ в заключителен концерт по проект на културна организация „Таратанци“ за съхраняване и популяризиране на българските народни хора в Ларгото на София;

- ФФ „Да си върнем българското“ – гр. Нови Искър;

- XIX Фолклорен фестивал „Шопска песен“;

- „Пробуждане с хоро“ по повод 3 март;

- Ден на народните будители – концерт;

- Коледен концерт с базар

1. **КУЛТУРНО – МАСОВА ДЕЙНОСТ**

Културния календар на Читалището включва много празници, които организираме по местния, общинския и националния културен календар. Бяха проведени Бабинден; Хоротека за Трифон Зарезан и дегустация на вина; Детска работилничка за мартеници; Конкурс за авторска снимка и рисунка „По стъпките на Апостола“; Поднасяне на венци пред паметника на Ботевия четник Илия Джагаров по повод 3 март; Ден на самодееца, среща на поколения самодейци; Традиционен конкурс „Най-красива погача за Благовещение“; Лазаровден; Работилница „Най-красиво великденско яйце и великденска украса“; „Ден на славянката писменост и култура“ - фотоизложба; Ден на Ботев и загиналите а свободата и независимостта на България. Поклонение и цветя пред паметника на Ботевия четник Илия Джагаров; отбелязване 107 години от гибелта на Христо Витков – патрон на читалището; отбелязване на Ден на християнското семейство; детска коледна работилница; детско коледно парти съвместно с Кметство село Локорско. Най-яркото ни събитие в културния календар е фолклорния фестивал „Шопска песен“, който ежегодно се радва на стотици участници от цялата страна. В партньорство с Кметство село Локорско успешно реализирахме проект „Ваканция – предизвикателството прието“. През летните месеци традиционно се организират летни занимални по интерси, настолни игри, спортни игри и др.

1. **БИБЛИОТЕЧНА ДЕЙНОСТ**

Читалищната библиотека си оставя един от приоритетите в работата на читалището. Обработката и картотекирането на книгите и останалите библиотечни материали е съобразена със съвременните изисквания и развитието на библиотечното дело. Библиотеката успешно организира културно-масова дейност с различни целеви групи: (деца, ученици, възрастни). Обособяване на тематични кътове по повод празници и годишнини. Предоставяне на онлайн информация и представяне на презентации, посветени на значими събития и личности. Продължава работата по Програма „Глоб@лни библиотеки“. Осъществяват се изложби, свързани с бележити дати на личности и събития от местен, регионален и национален характер.

През отчетния период в библиотеката са заведени общо 235 тома книги, една част закупени, други дарени. И тази година библиотеката кандидатства успешно по програма „Българските библиотеки – съвременни центрове за четене и информираност“. Спечеленият проект е на стойност 1393,89 лв.

1. **КРАЕВЕДСКА ДЕЙНОСТ**

Продължава събирането на материали и предмети свързани с бита, културата, историята и фолклора на местното население.

1. **ФИНАНСОВО – СТОПАНСКА ДЕЙНОСТ**

През отчетния период, читалището работи по утвърдени субсидии отпуснати от държавния бюджет и финансови постъпления от такси, членски внос и дарителства. Държавната субсидия покрива основно разходите за заплати и осигуровки на служителите. Средствата, които остават са минимални и се разходват за консумативи, отопление, осветление и вода. Остатъка се разпределя за осъществяване на дейностите по провеждане на заложеното в културния календар.

През 2022 г. със собствени средства и благодарение на дарители и спонсори успяхме да направим следните подобрения:

1. Цялостно беше ремонтирано помещение, в което се премести школата по приложни изкуства;
2. Закупен климатик за секретарската стая;
3. Подменена старата и амортизирана дограма в залата за репетиции с нова – пвц;
4. Закупени 20 бр. столове;
5. Закупени 8 бр. ризи за детски танцов състав;
6. Закупено нов принтер.

**Венцислав Александров**

*Председател на НЧ „Христо Витков – 1899“*